IL-BEATU DUN ĠORĠ U MARIJA Nhar id-9 ta' Mejju ta' din is- sena, bil-beatifikazzjoni ta' Dun Ġorġ Preca, l-Papa poġġa quddiemna l- Maltin persuna li verament f'ħajjitha ħabbet lil Marija. Li kieku Dun Ġorġ ħadd ma' kien jafu, ma hemmx għalfejn toqgħod tistaqsi jekk kienx iħobb lil Ommna Marija. Iżda ma jistax ikun li fil-Ġenna hemm xi persunali meta kienet ħajja f'din id-dinja ma ħabbitx kemm felħet lil Marija. Fil-priedki tiegħu Dun Ġorġ kważi dejjem kien idaħħal lil Marija, u meta jitkellem fuqha, leħnu kien jinkisirlu. Bla ma forsi kien irid, kien juri l-imħabba tenerau l-qalb mgħaġġla li kellu lejn Marija, Omm Alla u Omm tal-bnedmin. Il-ħajja u t-tagħlim ta' Dun Ġorġ kienu prinċipalment konċentrati fuq il-persuna ta' Ġesu Kristu, speċjalment il-fatt li sar bniedem biex isalvana - Verbum Dei Caro Factum Est, L-Iben t'Alla sar bniedem. Iżda kif insibu fil-ktieb ta' Dun Ġorġ stess Il- Ktieb tas-Sinjali, fis-suġġett 'id-devozzjoni lejn il-Qalb ta' Ġesu' wieħed mis-sinjali msemmija li xi ħadd ikollu din id-devozzjoni huwa li jgħożż id-devozzjoni wkoll lejn il-Qalb ta' Marija Santissima. U dan Dun Ġorġ mhux biss kitbu u ppriedkah, iżda wkoll għexu u pprattikah. Sa minn żgħożitu Dun Ġorġ kellu devozzjoni speċjali lejn il- Madonna tal-Bon Konsill, jew inkella l-Madonna tal-Parir it-tajjeb. Dun Ġorġ jgħid li kellu nkwatru b'din ix-xbieha mdendel mal-ħajt tal-kamra tiegħu, u spiss kien jitlob quddiemu. Darba xi ħadd qajjem burraxka kontra tiegħu u daħal id-dar xi ftitinkwetat. Meta mar quddiem l-inkwatru, Dun Ġorġ sema' vuċi ħierġa mix-xbieha li qaltlu 'serva silentium' - Żomm is-skiet. Parir verament għaqli. Devozzjoni oħra ta' Dun Ġorġ kienet dik ta' tlett inkini lil Marija gġal kull privileġġ li hija rċeviet mis-Santissima Trinita'. Dan isir billi wieħed ibaxxi rasu quddiem xbieha tal-Madonna u fl-istess ħin jgħid: 'F'ġieh l-immakulata Konċepiment tiegħek'. 'F'ġieh il- Maternita' tiegħek', 'F'ġieh it-Tlugħ fis-sema tiegħek bir-ruħ u bil- lisem' u jispi a bit-talba 'Madonna berikni u salvani'. Dwar ir- rużarju fil-ħajja ta' Dun Ġorġ hemm għalfejn ngħidu xejn. ikompli f'paġna 71 IS-SEJĦA - ĦARĠA SPEĊJALI - FESTA 2001 69 Lill-membri tas-Soċjetà tiegħu Dun Ġorġ ħalla bħala regolament, li għandhom jgħidu ħames posti rużarju kuljum, u fil-festi ewlenin tal-Madonna ried li jgħidu ħmistax-il posta. Minn fost il-ħafna kitba ta' Dun Ġorġ insibu ktieb li jittratta dwar it-talba tar-Rużarju. Imma x'aktarx li Dun Ġorġ jibqa' mfakkar l-aktar għad- devozzjoni kbira li kellu lejn il-Madonna tal-Karmnu u lejn il- Medalja Mirakoluża. Lin-nies Dun Ġorġ spiss kien jgħidilhom li min jilbes il-Medalja Mirakoluża jkollu protezzjoni tar-ruħ u tal- ġisem. Il-qofol tad-devozzjoni lejn il-Midalja Mirakuluża ntlaħaq bil-bini ta' l-ewwel iddedikata lill-Midalja Mirakoluża, fejn illum jinsab il-fdalijiet tal-ġisem qaddis ta' Dun Ġorġ. Għalxi żmien Dun Ġorġ kien jagħmel priedka kull xahar fil-Knisja tal-Madonna tad- Damaxxena fil-parroċċa tal-Griegi, il-Belt. Kien hu wkoll li beda d-devozzjoni lejn ix-xbieha tal-Madonna tad-Samra fi triq Atoċia, il-Ħamrun, spiss kien jorganizza pellegrinaġġi ad unur tagħha. Dan il-Beatu ġdid ħadem kemm felaħ biex inissel imħabba lejn il- Madonna fost il-poplu Malti, iżda huwa għaraf isaqqi lill-membri tas-Soċjetà tiegħu b'sentimenti l-iktar sbieħ lejn Marija. Kull min għadda xi żmien fis-Soċjeta' tal-Museum, anke biss fil-klassi tal- Magħżulin jew Aspiranti, ma jistax ma jiftakarx il-kant sabiħ tal- Vestis Honoris, kant ta' tifħir lil Marija li bil-Malti tfisser ta' l-Unur. Il-ħeġġa li Dun Ġorġ kellu li l-membri kollha tas-Soċjetà tiegħu tagħmel unur lil Marija, uriha fid-9 ta' Mejju 1954, fis-sena Marjana meta fil-Knisja ta' Loretu huwa kkonsagra 40 soċju lill- Madonna bħala monument ħaj ta' dik is-sena. X'kien fadallu jagħmel iktar Dun Ġorġ biex lil Marija Omm Alla u Omm il-bnedmin juriha l-ikbar ġieh, forsi xi ħadd jgħidli: kien fadallu jaqbad pinzell u jpinġi l-figura tagħha7 Għalkemm dan sa fejn nafu ma għamlux iżda f'ħajtu Dun Ġorġ ordna għall- darbtejn lil wieħed pittur, ċertu Bonniċi Cali biex ipinġilu nkwatru tal-Madonna b'idejha miftuħin bil-kelmiet Verbum Dei Caro Fac- tum Est fuq sidirha. Jekk il-Poeta Dante jibqa' bil-vers oriġinali tiegħu fuq il-Ma- donna; 'Vergine Madre, figlia del tuo Figlio:. Jekk il-poeta Nazzjonali Dun Karm nisseġ il-glorja ta' Marija bil-kelmiet 'Int l- għaxqa tas-sema, x-xemx tal-ħolqien, int l-Omm ta' min ħalqek bik mimli kull ġmiel'. Xejn inqas il-Beatu Gorġ Preca se jibqa' imfakkar għall-kliem sabiħ, melodjuż u poetiku, fl-isbaħ talba li ħarġet mill-pinna tiegħu. 'O Verġni Mbierka, O Bieb tas-Sema, O Omm tal-ħniena, O għaxqa ta' Alla, itlob għalina: għax aħna nafu lixejn ma jiċħadlek dak li poġġik fid-dinjità ta' Omm Divina. Antoine Zammit sdc IS-SEJĦA - ĦARĠA SPEĊJALI - FESTA 2001 71